Aarhuus Stifts-Tidende, 1831-08-06
Aarhuus. Midnat Kl. 1. Ogsaa for vor Bye oprandt paany en Dag fuld af den festligste Glæde! Hs. Kongl. Høihed Prinds Christian imødesaaes med længselfuld Forventning, og hilstes med stormende Jubel. Jo lykkeligere vi have følt os ved, i Nærheden at kunne beundre den Mildhed, som besjæler Prindsens ophøiede Broder, desto hjerteligere have ved ofte ønsket, ogsaa i vor Midte at gjenhilse en Fyrste, hvis sjeldne Egenskaber ere en Gjenstand for Fremmedes, saavelsom for alle Danskes Erkjendelse og Ærefrygt. Og dette Ønske naaede sit Maal, da Hs. K. H. i Aften Kl. 10 ½ indtraf hertil under en talrig Folkemængdes glade Jubelraab. Efter at Hs. Kgl. H. siden hans Afreise fra Randers havde besøgt Byerne Grenaae og Ebeltoft, samt Herregaardene Clausholm, Løvenholm, Bentzon, Høgholm, Caløe, Rosenholm og Wosnesgaard, og paa sidste nævnte i Dag havde holdt Middagstaffel, blev Hs. Kongl. H. paa Byens Grændse modtaget af Stiftbefalingsmanden, Byens Magistrat &c., og en Kommandeaf det her garnisonerende Prinds Frederik Ferdinand Regiment lette Dragoner, samt dettes hele Officeerkorps Den hele Aften havde Landeveien mylret af Mennesker som vilde modtage den elskede Prinds, og da han endeligen kom, ledsagede de ham med Fryderaab igjennem de festligtoplyste Gader til Høisammes Logis, i Hr. Agens Meulengrachts Gaard paa Torvet, udenfor hvilket det borgerlige Jægerkorps paraderede. Hovedvagten var besat af Borgervæbningens anden Afdeling, og fra Batteriet saluteredes med 2 S.) Kanonskud. Den Mildhed hvormed Hs. K. H. hilste Folket til alle Sider, maatte vinde ham Alles Hjerter, hvis han ikke alt forinden havde eier dem. Strax efter Ankomsten behagede det Hs. K. H. at give Cour for Garnisonens Officeerkorps, Byens Embedsmænd og Honoratiores, og da denne var forbi, indfandt sig en Deputation fra en talrig Forsamling af Embedsmænd, Officerer og Borgere, som udbade sig den Ære at maatte byde Hs. K. H. velkommen med en Sang, hvilket Høisamme naadigst tillod, hvorpaa et Fakkeltog af flere hundrede Personer kom i høitidelig Procession, stillede sig i en Halvkreds paa Torvet, og udførte følgende Sang: Delkommen vi Dig byde. Du, Danmark høie Søn! Ved Sang og Blus vi tyde. Vor Fryd, Dit Hiertes Løn. Thi Byens Mure favne Dig, ædle Prinds, igjen Med Danmarks elskte Navne, Dig, Sandheds, Friheds Ven. Ved Nordens barske Vove. Som svulmer under Tang, J lyse Bøgeskove, Dig hilste Folkesang. Den vil Dit Hjerte gjemme, Du agter Danmarks Folk; Du veed, at sandru Stemme Er trofast Hjertes Tolk. O Held dig, Danaslette, Din Borgers glade Kaar Skal Saga ei forgjette, Saalænge Verden staaer. Om Fader Fredrik klynger Sig Dan med barnlig Aand, Og om Hans Slægt sig slynger Det samme Troskabs Baand. Naar, Prinds, Dig Jubel møder J Sjølunds Bøgelye, Naar Dig hvert Hjerte gløder J Odins gamle Bye, Du kalder dog tilbage Vor Jubel i Dit Bryst, De lyse Sommerdage, Og Cimberlandets Lyst. Velkommen vi Dig byde. Du Danmark høie Søn, Ved Sang og Blus vi tyde Vor Fryd, Dit Hiertes Løn. Høit lyse Fakkelflammen Som Troskabs Jld i Dan Held følge Skjoldungstammen, Held Danmarks Christian. indsaget af et trefoldigt: "Længe leve Hs. K. H. Prinds Christian Frederik!" hvorefter Høisamme, der imidlertid selv var kommet ned paa Torvet, takkede Forsamlingen, samt ønskede Held og Lykke over Aarhuus Bye og dens Borgere, hvorpaa der atter fulgte et mange Gange gjentaget Hurraraab. Af Faklerne blev der nu gjort et Offerbaal, hvis Røg steeg i høie Hvirvler op mod Firmamentet, og da det var slukket, antændtes pludseligt midt paa Torvet et Fyrværkerietransparent med Hs. K. Høiheds Navnetræk og Krone over, i mangefarvet Brillant-Jld Hele Byen er illumineret, Raadhuuset, Latinskolen, og adskillige Privatbygninger have smukke Transparenter. Alt er endnu i frydfuld Bevægelse.